**VALNÉ ZHROMAŽDENIE SVPaLP obce FAČKOV**

**Správa o hospodárení na lesných porastoch SVPaLP.**

konané dňa 5.3.2017, o 13:00 hod vo Fačkove.

Vážený členovia pozemkového spoločenstva, stretávame sa po roku aby sme zhodnotili činnosť spoločenstva za uplynulí hospodársky rok 2016.

V úvode môjho vystúpenia my dovoľte aby som Vás všetkých tu prítomných srdečne pozdravil a predniesol Vám správu o hospodárení na lesných porastoch spoločenstva.

Výmera LPF spoločenstva predstavuje 229 ha z toho 175 ha je zaradených v kategórii lesov hospodárskych a 54 ha v kategórii lesov ochranných.

Priemerný vek lesných porastov je 50 r. Boli založené v 70 rokoch minulého storočia na PPF ( bývalé TTP), ktoré delimitáciou prešli na LPF. Zastúpenie drevín v lesných porastoch je nasledovné: **SM 34%, SC 22%, BO 3%, Ihlíc. spolu 59%, BK 36%, Ost.list.** **5%, list. spolu 41%.** Lesné porasty pozemkového spoločenstva sú začlenené do LC F+R+RT pre ktoré je vypracovaný LHP na roky 2007-2016.

V uplynulom roku prebehli vonkajšie práce lesných taxátorov na vyhotovovaní nového LHP, ktorý bude platiť na obdobie rokov 2017-2026. Návrh plánu po prerokovaní s obhospodarovateľom a OLH sa predložil na schválenie na Krajský lesný úrad Žilina. Do vykonania rozhodnutia o schválení LHP platia úlohy navrhnuté na prvý rok platnosti LHP, ktoré boli schválené 25.1.2017. Tieto úlohy budú tvoriť plán činností v lesných porastoch pre rok 2017.

Sumárne údaje z LHP pre roky 2017-2026:

Zásoba dreva : ihličnaté 27 655 m3

listnaté 25 128 m3

spolu 52 783 m3

Ťažba dreva : ihličnatá 2 367 m3

listnatá 1 077 m3

spolu 3 044 m3

Ťažba obnovná spolu : 1 114 m3

Ťažba výchovná -50r. spolu : 1 125 m3 / 49,62 ha

Ťažba výchovná +50r. spolu : 1 205 m3 / 49,80 ha

Prerezávky : 2,04 ha

V poslednom roku platnosti LHP sme vykonali úlohy predpísane lesným hosp. plánom podľa schváleného projektu pestovnej a ťažbovej činnosti pre rok 2016.

**Ťažbová činnosť:**

-**Plán VÚ-50r.:** 153 m3/ 12,70 ha .......... Vykonané: 45 m3/ 2,50 ha

Plán VÚ-50r. sme splnili na 30% a to z dôvodu že v lesných porastoch sme vyťažili len tenkú ihličnatú hmotu ktorá sa pripravila na biomasu /lesnú štiepku/ a momentálne sa nachádza stále na OM v Koceri.  O uvedenú hmotu nebol na trhu záujem a máme problémy s jej  odbytom. Z tohto dôvodu sme prestali takúto hmotu vyrábať.

-**Plán VÚ+50r.:** 280 m3/ 10,00 ha ........... Vykonané: 271 m3/ 7,00 ha

Plán VÚ+50 r. sme splnili na 97% , jednalo sa o porast č.241 lokalita Kocera v tomto poraste sme vyťažili ihličnatú aj listnatú drevnú hmotu prevažne hrubších sortimentov. Nakoľko sa porast nachádzal v neprístupnej lokalite boli sme nútený vybudovať približovaciu linku v dĺžke 500 a 250 metrov čo nám umožnilo drevnú hmotu priblížiť na OM. Linka sa využije aj do budúcna pri vykonávaní hospodárskych opatrení v lesných porastoch ako aj pri ochrane lesa.

-**Previedli sme NŤ**, bola to vetrová a kôrovcova kalamita roztrúsená čo znamená , že po nej nevznikla holina na zalesnenie v objeme 131 m3.

**Celková výška ťažby dreva v roku 2016 predstavovala 447 m3. Oproti plánu na rok 2016 bola ťažba splnená na 103% .**

**Ťažba v roku 2016 podľa drevín :**

Z toho drevina SM......273 m3, BK.....110 m3 , BO......54 m3 , SC......10m3. Celkovo 447 m3 drevnej hmoty.

**Pestovaná činnosť v roku 2016 :**

-**Plán prerezávok** na rok 2016 bol 18,10 ha .....vykonané bolo 10,67 ha. Prerezávky sme splnili na 60%. Rozdiel predstavuje porast 615 B je to lokalita Bukovina tento porast nebol vydaný od doterajšieho obhospodarovateľa Lesy SR,š.p. preto sme nemohli prerezávkový zásah vykonať. Podobných porastov kde máme nevysporiadaný majetok máme viac , výbor pozemkového spoločenstva sa tým aktívne zaoberá.

**Návrh plánu pestovanej a ťažbovej činnosti na rok 2017**

**PESTOVNÁ ČINNOSŤ**

**Výrez nežiadúcich drevín a krov :**

****

**ŤAŽBOVÁ ČINNOSŤ**

**Plán ťažby VÚ-50 rokov:**

****

**Ťažba NV, kalamita:**

Odhad – ihličnatá ťažba : 100m3 x 15 €/m3 = 1500 € cena za ťažbu a približov.

**OCHRANA LESA**

Z celkovej výmery spoločenstva predstavuje zastúpenie ihličnatých porastov 60% výmery. Čo predstavuje určité riziko možnosti napadnutia týchto porastov podkôrnym hmyzom. Pri ohrození lesov alebo škôd spôsobených škodlivými činiteľmi je obhospodarovateľ lesa povinný na svoje náklady vykonať opatrenia na odvrátenie ohrozenia lesov a odstránenie následkov škôd-zákon 326/2005 o lesoch.

Cieľom plánovania prác v ochrane lesa proti podkôrnemu hmyzu má byť udržanie priaznivého zdravotného stavu lesných porastov včasnou identifikáciou škodlivého činiteľa. Vetrové kalamity v roku 2014 a následné extrémne sucho a teplo v roku 2015 a extrémne rozšírenie podkôrneho hmyzu v roku 2016 núti k prísnym a zvýšeným opatreniam v ochrane lesa na rok 2017. Z  dôvodu zvyšujúceho sa výskytu lykožrúta smrekového v susedných lokalitách spoločenstva musíme monitorovať napadnutie ihlič. porastov a taktiež sa zaoberať integrovanou ochranou lesa. Ide o rad opatrení od včasného spracovania kalamitného dreva , prísnej porastovej hygieny, následne správneho použitia odchytových zariadení ako aj priebežné sledovanie vývoja škodcov čím zabezpečíme ochranu lesných porastov ohrozených podkôrnym hmyzom. Plánujeme v mesiaci apríl umiestniť 2 ks barierových feromónových lapačov na odchyt lykožrúta smrekového a lesklého v porastoch 617 A a 619 A. Tieto opatrenia je potrebné zrealizovať v záujme minimalizovania negatívnych dopadov na lesné porasty.

**EKONOMICKÁ KALKULÁCIA HOSPODÁRENIA NA r.2017**

**Výrez drev.a krov : Náklady ....................... 1 ha = 150 €**

**Ťažba VÚ -50 r. : Náklady ...................... 230 m3 = 4240 €**

**Výnosy .................................... 4600 €**

**Hosp. výsledok ......................... +360 €**

**Ťažba NV, kalamita : Náklady ...................... 100 m3 = 1500 €**

**Výnosy .................................... 4000 €**

**Hosp. výsledok ........................ + 2500 €**

**REKAPITULÁCIA**

**Náklady ..................................... 5890 €**

**Výnosy ..................................... 8600 €**

**Hosp. výsledok ........................ + 2710 €**

**Vážení členovia,**

**vypočuli ste si správu o činnosti spoločenstva pri obhospodarovaní lesných porastov. V závere mi dovoľte poďakovať za prácu členom výboru, členom dozornej rady, ale aj všetkým tým, ktorí sa akoukoľvek mierou podieľali na obhospodarovaní lesných porastov spoločenstva a pomohli tak splniť neľahké úlohy, ktoré sme prijali na základe príslušných plánov, predpisov a zákonov.**

**Ďakujem za pozornosť , Teším sa na ďalšiu spoluprácu !**

Vo Fačkove, 5.3.2017 Miroslav Rybárik

Odborný lesný hospodár